b'\n_START_ARTICLE_\nOsapska reka\n_START_PARAGRAPH_\nOsapska reka (italijansko: Rio Ospo) je reka, ki izvira v Osapski jami (tudi jama Grad) blizu vasi Osp na Primorskem. Reka, ki v su\xc5\xa1nem obdobju presahne, v de\xc5\xbeevnem obdobju svoje vode nabira tudi na pobo\xc4\x8djih Osapske doline, nad Ospu bli\xc5\xbenjo vasjo Gabrovica pri \xc4\x8crnem Kalu, v okolici Tinjana, itd. Osapska reka po slovenskem ozemlju te\xc4\x8de nekaj ve\xc4\x8d kot dva kilometra, pot nadaljuje po italijanskem ozemlju, kjer je regulirana in se po pribli\xc5\xbeno 4 kilometrih od dr\xc5\xbeavne meje v bli\xc5\xbeini naselja Milje izliva v Tr\xc5\xbea\xc5\xa1ki zaliv (podrobneje Miljski zaliv oziroma \xc5\xbdaveljski zaliv).'